ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ จำกัด (มหาชน)
25 พ.ย. 2558

สรุปภาวะตลาดภาคเช้า :SET ยังฟื้นคืนไม่ไหว – SET บวกสั้นๆ เพียงช่วงแรก ด้วยแรงหนุนกลุ่มพลังงาน ตามราคาน้ำมันดิบที่ฟื้นตัวขึ้นเมื่อคืน จากเหตุการณ์ยิงเครื่องบินรัสเซียตก กังวลถึงเหตุปะทุบานปลาย อย่างไรก็ตามช่วย SET ได้เพียงสั้นๆ หลังจากนั้นเริ่มมีแรงเทขายออกมาอีกครั้ง โดยเฉพาะกลุ่ม ICT เป็นปัจจัยกดดันตลาด นอกนั้น ยังไม่มีปัจจัยกำหนดทิศทางตลาดนัก ทั้งนี้ SET ปิดภาคเช้าที่ระดับ 1,385.48 จุด +0.56 จุด หรือ +0.04% ด้วยมูลค่าซื้อขายที่ระดับ 1.6 หมื่นล้านบาท กลุ่มหลัก ICT กดดันตลาด ปิดลบ -0.7% ส่วนพลังงานประคองตลาด ปิดบวก +1.1% ขณะที่แบงก์ ปิดบวกเล็กน้อย +0.4% ด้านตลาดภูมิภาค แกว่งแคบ โดยบวกลบคละเคล้า
กลยุทธ์ที่แนะนำ :
ช่วงบ่าย: คาดแกว่งบริเวณ 1,380-1,390 จุด ส่วนภาพรวมยังให้ติดตามบริเวณ 1,375 จุด หากไม่ต่ำกว่ามอง SET อยู่ในทางฟื้นตัวได้อยู่ โดยแนวต้านระยะสั้นอยู่ที่ 1,386-1,392 จุด หากขึ้นทะลุผ่านได้ จะเป็นสัญญาณที่ดีขึ้น ส่วนในทางกลับกัน หากต่ำกว่า 1,375 จุด จะกลับมาเป็นสัญญาณลบ และจะลงไปหา 1,360 จุด กลยุทธ์ การเก็งกำไร เหมาะกับผู้รับความเสี่ยงได้สูง โดยหากต่ำกว่า 1,375 จุด เป็นสัญญาณขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 5.75 ต้าน 6.20 cut 5.60) และ WINNER (รับ 2.88 ต้าน 3.10 Cut 2.80)
 